EL Επίσημη Εφημερίδα της Ευρωπαϊκής Ένωσης C 285/16

Ανακοίνωση της Γαλλικής Κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με τις αιτήσεις έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis de Rozay-en-Brie»)

(Κείμενο που παρουσιάζει ενδιαφέρον για τον ΕΟΧ)

2010/C 285/08

Με την από 23 Ιουνίου 2010 αίτησή τους, οι εταιρείες Toreador Energy France SCS και Hess Oil France SAS, που ενεργούν από κοινού και αλληλεγγύως, με έδρα αντιστοίχως στο 9 rue Scribe, 75009 Paris, FRANCE και στο 37 rue des Mathurins, 75008 Paris, FRANCE ζήτησαν να τους δοθεί για χρονικό διάστημα 5 (πέντε) ετών αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Rozay-en-Brie», η οποία καλύπτει μέρος του εδάφους του διοικητικού διαμερίσματος Seine & Marne.

Η έκταση που αφορά η ανωτέρω αίτηση αλληλεπικαλύπτεται εν μέρει με την έκταση της αίτησης για την αποκαλούμενη άδεια «de Courpalay», για την οποία η προκήρυξη ανταγωνιστικών προσφορών δημοσιεύθηκε στην Επίσημη Εφημερίδα της Ευρωπαϊκής Ένωσης C 157 της 17ης παρελθόντος Ιουνίου, ενώ αφορά επιμέρους εκτάσεις εκτός αυτής.

Η παρούσα αγγελία αφορά μόνο τις μη αλληλεπικαλυπτόμενες επιμέρους εκτάσεις, που καλύπτει επιφάνεια περίπου 26 τετραγωνικών χιλιομέτρων.

Οι εν λόγω επιμέρους εκτάσεις οριοθετούνται περιμετρικώς από τα τόξα μεσημβρινών και παραλλήλων που ενώνουν διαδοχικώς τις κατωτέρω κορυφές, οι οποίες προσδιορίζονται με τις γεωγραφικές τους συντεταγμένες, όπου ως βάση λαμβάνεται ο μεσημβρινός που διέρχεται από το Παρίσι.

Έκταση 1

Κορυφή Ανατολ. γεωγρ. μήκος Βόρ. γεωγρ. πλάτος A 0,66 54,10 B 0,69 54,10 C 0,69 54,09 D 0,66 54,09





Έκταση 2

Κορυφή Ανατολ. γεωγρ. μήκος Βόρ. γεωγρ. πλάτος A 0,70 54,20 B 0,80 54,20 C 0,80 54,13 D 0,78 54,13 E 0,78 54,17 F 0,76 54,17 G 0,76 54,18 H 0,74 54,18 I 0,74 54,19 J 0,72 54,19 K 0,72 54,15 L 0,70 54,15

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις οφείλουν να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται εντός προθεσμίας δύο ετών από την ημερομηνία παραλαβής της αρχικής αίτησης από τις γαλλικές αρχές, δηλαδή το αργότερο στις 20 Νοεμβρίου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Τυχόν πρόσθετες πληροφορίες διατίθενται από το Υπουργείο Οικολογίας, Ενέργειας, Αειφόρου ανάπτυξης και Θαλάσσης (ministère de l'Écologie, de l’Énergie, du Développement durable et de la Mer): Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, στη διεύθυνση, Grande Arche de la Défense — Paroi Nord, 92055 La Défense Cedex, FRANCE (Τηλ. +33 140819529).

Οι προαναφερόμενες κανονιστικές διατάξεις διατίθενται στον δικτυακό τόπο Légifrance: http://www.legifrance.gouv.fr

(1) ΕΕ L 164 της 30.6.1994, σ. 3.